Dato' **Anuar bin Haji Alias**, PGB , merupakan seorang bekas pegawai kanan Tentera Laut Diraja Malaysia, bekas ahli pasukan khas frogman, dan wira negara di Malaysia.  Beliau adalah penerima tunggal Bintang Panglima Keberanian dari Tentera Laut Diraja Malaysia, yang merupakan anugerah kegagahan kedua tertinggi Malaysia. Jawatan terakhir beliau ialah sebagai Komander untuk Pangkalan Tentera Laut TLDM Lumut sebelum beliau bersara pada akhir tahun 2021. 

Anuar juga berperanan sebagai salah satu inspirasi untuk konsep watak utama dalam filem PASKAL: The Movie .

Kehidupan awal dan pendidikan
-----------------------------

Beliau berasal dari Puchong, Selangor, dan tarikh lahirnya adalah pada 25 Mac tahun 1962. 

Sebagai seorang ahli frogman dalam Pasukan Khas Laut (PASKAL), Anuar telah menerima latihan operasi khas dari sekolah ketenteraan tempatan dan antarabangsa. Antara kursus ketenteraan yang beliau telah sertai, Kursus Menyelam Kelulusan Lanjutan Asing di HMAS <i id="mwLA">Penguin</i> di Australia merupakan antara kursus paling terkenal yang diambilnya. Beliau juga pernah belajar di Naval War College di Amerika Syarikat pada tahun 2006 dan ''Lembaga Ketahanan Nasional Indonesia'' [id] di Indonesia, di mana beliau menerima Anugerah Pelatih Asing Terbaik pada tahun 2016. 

Anuar telah memperoleh ijazah Sarjana dalam bidang Pengurusan dari *Universiti Tun Abdul Razak* pada tahun 2009.

Kerjaya tentera laut
--------------------

Anuar menyertai Tentera Laut Diraja Malaysia pada 1 Februari tahun 1981. Sepanjang kerjaya tentera lautnya, beliau menghabiskan sebahagian besar masanya sebagai ahli PASKAL. Antara jawatan yang pernah disandangnya ialah Panglima Skuadron Serangan, Panglima KD *Semporna* (frigat batu TLDM dan rumah Unit 2 PASKAL), Ketua Staf Markas PASKAL, Pengarah Operasi Khas Komando Angkatan Bersama, Panglima PASKAL, dan Panglima untuk Pangkalan Tentera Laut TLDM Lumut. Beliau memegang jawatan Panglima untuk Pangkalan Tentera Laut TLDM sejak 20 Februari tahun 2020 sehingga beliau bersara wajib pada Disember tahun 2021. 

Anuar juga pernah berkhidmat dalam beberapa misi pengaman Pertubuhan Bangsa-Bangsa Bersatu. Kebanyakan misi yang beliau sertai terletak di benua Afrika. Antara misi yang pernah beliau berkhidmat ialah UNISOM II, UNAVEM II, MONUA dan UNIFIL.

Misi PBB di Angola 1998-99
--------------------------

Pangkat Anuar pada masa itu ialah pangkat Leftenan Komander, dan beliau merupakan komander untuk Skuadron Serangan PASKAL. Dari 21 Januari tahun 1998 hingga 17 Januari tahun 1999, beliau telah dikerahkan ke Angola sebagai sebahagian daripada pasukan misi pengaman MONUA. Beliau telah terlibat dalam empat pertempuran semasa berada dalam misi tersebut. 

Pada November tahun 1998, Anuar telah terlibat dalam salah satu daripada empat pertempuran semasa misi itu. Dalam kejadian tersebut, dia sedang meronda bersama seorang Pemerhati PBB dari Portugis dan dua pasukan pengaman Namibia di jalan utama dari Huambo ke Alto Hama apabila mereka mendengar bunyi tembakan. Peronda mereka bergerak pantas ke arah bunyi tembakan dan menyedari kehadiran sekumpulan askar Angkatan Bersenjata Angola (FAA) yang sedang menyerang hendap sebuah trak sejauh 100 meter. Pasukan peronda empat orang kemudian tiba dan mengawal kawasan itu, memaksa pihak musuh untuk melarikan diri. Anuar menemui tiga orang mangsa serang hendap tersebut; seorang pemandu, dan dua wanita yang terbunuh akibat serangan hendap itu. Trak 4x4 peronda yang diserang itu membawa dua orang wanita dan dua kanak-kanak yang maut semasa perjalanan ke hospital. Anuar kemudiannya kembali ke tempat kejadian sendiri untuk membantu seorang wanita yang cedera. Wanita yang cedera tersebut cedera akibat serang hendap dan terlepas pandang ketika usaha menghantar mangsa sebelum ini ke hospital. Lewat bulan itu, Anuar dan pasukannya telah terlibat sekali lagi dalam sebuah pertempuran di antara UNITA dan Polis Negara Angola dengan pihak FAA berhampiran Alto Hama. 

Pada 2 Jun tahun 2000, Yang di-Pertuan Agong telah menganugerahkan Bintang Panglima Keberanian (PGB) kepada beliau atas keberaniannya dalam medan pertempuran.

Perundingan filem
-----------------

Anuar telah diarahkan oleh Panglima Tentera Laut pada Mac tahun 2018 untuk melibatkan diri dalam rundingan untuk menerbitkan sebuah filem aksi berdasarkan operasi PASKAL. Separuh pertama filem ini berkisar tentang operasi Anuar semasa beliau di Angola. Beliau juga merupakan antara inspirasi untuk konsep watak utama dalam filem itu, Leftenan Komander Arman Rahmat, yang dilakonkan oleh Hairul Azreen. Filem ini kemudiannya diberikan tajuk secara rasmi sebagai Paskal:The Movie.

Anugerah
--------

### Anugerah Kebesaran Malaysia

* Malaysia
	+ Recipient of the Star of the Commander of Valour (PGB) (2000)
	+ Officer of the Order of the Defender of the Realm (KMN) (2011)
* Selangor
	+ Distinguished Conduct Medal (PPT)
	+ Member of the Order of the Crown of Selangor (AMS) (2009)
	+ Companion of the Order of the Crown of Selangor (SMS) (2013)
	+ Knight Companion of the Order of Sultan Sharafuddin Idris Shah (DSIS) - **Dato'** (2018)
* Malaysian Armed Forces
	+ Warrior of the Most Gallant Order of Military Service (PAT)
	+ Officer of the Most Gallant Order of Military Service (KAT)
	+ Loyal Service Medal (PPS)
	+ General Service Medal (PPA)
	+ Malaysian Service Medal (PJM)
	+ *Pingat Negara Bangsa-Bangsa Bersatu* (PNBB) with "Somalia" and "Angola" medal bar

### Penghormatan antarabangsa

* Pertubuhan Bangsa-Bangsa Bersatu
	+ United Nations Medal (UNISOM II)
	+ United Nations Medal with "2" award numerals (UNAVEM II and MONUA)

Rujukan
-------

1. 1 2 3 4  Datuk Akmar Hisham Mokhles (2018-02-22). "Anuar Alias: Hero Tentera Laut Diraja Malaysia". *MYNEWSHUB*. Diarkibkan daripada yang asal pada 2020-10-27. Dicapai pada 2021-04-21.
2. 1 2 3 4 5 6 7  Azizan. "Komander Pangkalan Lumut". *Official Portal: Royal Malaysian Navy*. Royal Malaysian Navy. Diarkibkan daripada yang asal pada 2020-10-30. Dicapai pada 2021-04-21.
3. 1 2  Marcus Lee (2018-10-17). "The Real Life Story That Inspired The Convoy Rescue Scene In 'PASKAL: The Movie'". *Rojak Daily*. Diarkibkan daripada yang asal pada 2018-10-22. Dicapai pada 2021-04-21.
4. ↑  "Sultan of Selangor's birthday honours list". *www.thestar.com.my*.